Lucien Goldmann

Lucien Goldmann (født den 20. juli 1913 i București i Romania, død den 8. oktober 1970 i Paris) var en fransk filosof og sosiolog av jødisk-rumensk opphav.

Liv og virke

Bakgrunn
Etter oppveksten i Botoşani i Romania kom Goldmann til universitetet i Wien. Der studerte han under den austromarxistiske juristen Max Adler.

Karriere
I 1942 kom han som flyktning til Sveits. Der ble han assistent til Jean Piaget, og deltok i forskningen om den genetiske kunnskapsteori.

Etter andre verdenskrig flyttet han til Paris, der han som professor (1959–1970) ved École des hautes études en sciences sociales ble en innflytelsesrik marxistisk teoretiker.

Blant hans verker er Pour une sociologie du roman (1964), der han med utgangspunkt i sin strukturalistiske litteraturteori analyserer romanens komposisjon fra en marxistisk synsvinkel.

Goldmanns filosofi
Mens mange på den parisiske venstresiden stilte seg standhaftig bak marxismens «vitenskapelighet» på 1950- og 1960-tallet, insisterte Goldmann på at marxismen da var i en alvorlig krise, og var nødt til å fornye seg radikalt om den skulle overleve. Han forkastet det tradisjonelle marxistiske syn på proletariatet og satte spørsmålstegn ved den strukturalistiske bevegelse. Faktum er at populariteten til nettopp slike trender på venstrefløyen var en av grunnene til at Goldmanns eget navn og arbeide kom i skyggen - dette trass i bifall fra tenkere så forskjellige som Jean Piaget og Alasdair MacIntyre, som begge kalte ham «den fineste og mest intelligente marxisten i tiden.»

Han nektet å beskrive sine ambisjoner for menneskehetens fremtid som en uavvendelig utvikling av historiens lover, men så dem snarere som en "innsats" beslektet med Blaise Pascals syn på Guds eksistens. «Risiko», skrev Goldmann i sin klassiske studie av Pascals Pensées, og jansenisten Jean Racines Phèdre, «er faren for å mislykkes, håp om fremgang, og syntesen av de tre i en tro som er en innsats; dette er de vesentlige bestanddelene i menneskets vilkår». Han kalte sitt verk «dialektisk» og «humanistisk». Han forsøkte å syntetisere «enetisk epistemologi» hos Piaget med marxismen hos György Lukács; han var dermed grunnleggeren av teorien genetisk strukturalisme, som han utviklet på 1960-tallet.

Skrifter i utvalg 
Le dieu caché; étude sur la vision tragique dans les Pensées de Pascal et dans le théâtre de Racine. Gallimard, Paris 1955. 
 dt.: Der verborgene Gott. Luchterhand, Neuwied 1973 u. ö.
Recherches dialectiques. Gallimard, Paris 1959 
 dt.: Dialektische Untersuchungen, Luchterhand, Neuwied 1966
Sciences humaines et philosophie. Suivi de structuralisme génétique et création littéraire. Gonthier, Paris 1966
Structures mentales et création culturelle. 10/18, Paris 1970
Epistémologie et philosophie. Denoel, Paris 1970
Pour une sociologie du roman. Gallimard, Paris 1973 
 dt.: Soziologie des modernen Romans, Luchterhand, Neuwied 1970
Lukacs et Heidegger. Denoel, Paris 1973
 dt.: Lukács und Heidegger. Luchterhand, Neuwied 1975

Referanser

Litteratur  
 Gérard Ferreyrolles:  Goldmann visionnaire i Chroniques de Port-Royal, 49, Port-Royal au miroir du s. XXe, Paris, Bibliothèque Mazarine, 2000, p.71  et sq.
 Pierre V. Zima: Goldmann, Éditions universitaires, 1973.
 Annie Goldmann, Michael Löwy, Sami Naïr: Le structuralisme génétique, Paris, Denoël-Gonthier, 1977.
 René Pommier: «Britannicus ou la mort d'un pantin?", i Études sur Britannicus, SEDES,1995, réédition Eurédit, 2001.
 René Pommier: Barcos: le janséniste par excellence?, sXVII, juillet-septembre 1989, repris dans Études sur le dix-septième siècle, Eurédit, 2006.
 René Pommier: «Hippolyte calomnié... par Lucien Goldmann», Mélanges offerts à Jean-Pierre Collinet, Éditions Universitaires Dijonnaises 1992, repris dans Études sur le dix-septième siècle, Eurédit, 2006.
 René Pommier: «Jansénisme et noblesse de robe?», Papers on French Seventeenth Century Literature, 1995, n° 43, repris dans Études sur le dix-septième siècle, Eurédit, 2006.

 Hermann Baum: Lucien Goldmann. Marxismus contra vision tragique? Frommann-Holzboog 1974. ISBN 3772805469
 Mitchell Cohen: The Wager of Lucien Goldmann: Tragedy, Dialectics, and a Hidden God, Princeton University Press, 1994
 Aidan Donaldson: The thought of Lucien Goldmann : a critical study. Lewiston: Edwin Mellen Press, 1996. ISBN 0-7734-8742-5
 Leszek Kołakowski: Die Hauptströmungen des Marxismus. Entstehung, Entwicklung, Zerfall. Bd. 3. Piper, 2. Aufl. München 1981 (S. 353–371)

Bra Böckers lexikon, 1975

Franske filosofer
Franske sosiologer
Personer fra București
Personer fra Botoșani